Xantolo
Xantolo (tlen latintlajtoli: Sanctorum), no Mijkailuitl (ika kaxtilantlajtolkuepa, Día de Muertos; ika mayatlajtoli, Janal Pixan; ika mixtekatlajtoli, Viko Añaa; ika masatekatlajtoli, Tꞌsui Kꞌen), itokaj se ueyi iluitonal ompaj Mexko. Melauak pan miak altepemej kineltokaj nochi tlamantli tlen pano ika mikistli. Ompa Estados Unidos kineltokaj Halloween iluimej itech mikisiluitl. Ipan Mexko tlali miak maseualmej uan koyotlakamej kichiuaj miak tlamantli ipan ni tonaltsij.

Tokayotl
Ne Xantolo, kijtoa ipan IDIEZ itech «Xantolon» ualauj tlen latintlajtoli «Sanctorum». San kentsin mopatlatok ipan ni kaxtilantlajtoli. Naman yeka ipan miak kanaj tlen kuextekatlajtoli no yej inon kitekiwiaj. Noijki ne Iglesia católica kijtoa inon tlajtoli itechpa ueuejtsi kaxtiltekaj ipan in Yankuik España kemej sanctorum ipampa ne Todos santos iluitl ne 2 noviembre metstli. Ne iluitonal kichiua ipan Hidalgo, San Luis Potosí, Tamaulipas uan Veracruz tlajtokayomej.

Iluimej

Ipan ni tonaltsi tlen 30 tlen octubre metstli, maseualmej kikuasej itlamanalis tlakualistli. Ni tlakuali kichiuaj ika xochikoskauitoli ika ajkopechtli ajkopa papatlaj ipampa atoli, chajchokotl, kuajxilotl, atl, lalax, pantsi, moli uan bokol, nika kipia iixkopinaluaj itech mikatsitsij nos animas. Sekin maseualmej, nos tlayoua nos tiotlak tlen 31 octubre, kichiwaj miak tlamanalistli ika tamali uan sakauil. Ipan 1 noviembre metstli, maseualmej ipan nochimej kokonetsin nos mikkatlalpan kinontlamach sekin animatsitsin uan anjelomej. Ipan 2 noviembre metstli, tlen inin tonaltsin sekin maseualmej sampa nochimej santomej konontlamakah sekin animatsitsin tlen ueyi. Miak tamamali noso chichikili tlakuajkichiwaj maseualmej inonkej mikkailuitl.

Mijkaxochitl
Onkaj miak xochitl tlen maseualmej kitekiuiaj ipan ni ueyi kampeka tlen mijkailuitl. Sekin maseualmeh kionkuij sekin tlatskintli kuapelechxochitl inin iixneska tlapali noso kamopaltik ipan ni milaj no kitekij inin tlanempan, no miak maseualmeh tlachiuah ika sempoualxochitl, inin iixneska senka kostik. Nojkiya eltok seyok xochitl tlen kitekiuiah uan kitokayotiaj mijkaxochitl uan ni chipauak. No onkaj seyok xochitl tlen itokaj oloxochitl, ni xochitl san piltolontsitsin uan kueponi tlapali.

Nelkamanali

Sekinok ueyikaltemitl

Iluilistli